Daar is so baie dinge wat my inspireer. Wat my regtig inspireer is my studente. Elke dag sien ek waar mense in ons land hulself vind. Ek luister na mense se stories en stel belang in hul toekoms. Ek wil so graag 'n verskil in mense se lewens maak. Dis waarom ek sopas begin het met my PhD in praktiese teologie, want in Suid-Afrika wil ek 'n verskil maak. Baie mense verhuis en trek oorsee, maar ek voel geroep vir hierdie land, hierdie mense, hier en nou. Ek wil die beste Lindie wees vir 'n tyd soos hierdie.
3. Hoe het jou blok/letter-besigheid begin?
Ek het al vir baie lank gewens ek kan iets self maak om ekstra geld in te bring, want ek is juis nie baie kreatief of goed met my hande nie. Ek het ook lank iets gesoek vir ons sitkamer muur. Die inspirasie het gekom by 'n mark, en ek het gedink om groot scrabble blokkies te maak wat presies soos die bordspeletjie lyk, letters en getalle. Ek is mal oor bordspeletjies en dit het so by my vasgesit. Ek het dadelik gevoel dis dit. Iets wat ek self kan maak en bemark. Met bietjie huiswerk was ek vinnig aan die gang. Ek maak en verkoop die blokkies alles self.
4. Het jy ‘n spesiale storie ivm hierdie besigheid om te deel?
Almal weet dat die tye waarin ons lewe in SA maar baie stywe tye is. Vir my met 2 kleintjies, is studeer, en enige ander uitgawe, 'n bederf. Omdat ek regtig glo ek kan 'n verskil maak, wil ek graag verder studeer en my PhD doen. My man het ook op 31 weer begin studeer. Hierdie besigheid se inkomste is vir ons as gesin, die ekstra, die bederf, om verder te studeer en om verder 'n verskil te kan maak in ander se lewens. Ons gesin se 'moto' is: "SO OTHERS MAY LIVE", en dis ons rede!
5.Watter raad sou jy aan ‘n sleepvoet-dromer gee wat hope talent het, maar min waagmoed?
Dit klink so cliche, maar soos Nike sê, "Just do it". Mens moet waag. Ek het altyd gebid vir 'n idee en toe ek hom het, het ek alles ingesit. So as jy iets het, hardloop volstoom. Gee die eerste stap. So sal jy leer en groei. Maar iets moet jy doen! Ek glo altyd dat jou passie 'n weg sal oopkap vir jou. Doen wat jy lief het en hardloop daarmee.
6. Is daar ‘n storie van iemand wat al van jou letters aangeskaf het wat jou baie inspireer het?
Daar is so baie mense wat Name by my koop en ook hul gesin se Van. Dis wat ek 'love' van Oh My Word. Die letters is groot, dis 'bold'. As jy dit teen jou muur opsit is dit vir almal om te sien en dit beteken jy is trots daarop! Ek het 'n groot persoonlikheid en ek hou daarvan as ander ook 'bold' kan wees in hoe hulle hulself uitbeeld en wys. My beste verkoop was al AMAZING GRACE, soos die foto (sien onderaan). Dis net deur God se genade dat ek Hom kan ken.
7. Wat is julle langtermyn visie of ‘groot droom’ vir die toekoms?
Ek hou van groot droom. Ek bid dat meer mense van die blokkies hoor en dit sal koop. Ek bid dat my klein besigheid 'online' baie sal groei en dat my blokkies selfs in winkels sal verskyn. Ek droom dat elke huis blokkies sal hê!
8. Hoe kan lesers julle kontak of meer van julle werk sien?
Lesers kan my gerus kontak op FACEBOOK. Ek het 'n blad daar, "Oh My Word" of e-pos gerus na lindiedenny@icloud.com
9. ‘n Gunsteling quote of vers wat op die oomblik baie vir jou beteken?
" If you want to change the world, go home and love your family". Mother Theresa. Ek is 'n groot aanhanger van Moeder Theresa en waarvoor sy geleef het. Ek moet myself herinner dat my werk begin tuis, by my man en kinders. Mens wil altyd iets anders vir ander beteken, maar wat van ons eie huis? Dis wat my inspireer, my gesin en liefde vir Jesus.
#NasieInspirasie se se hart klop om sleepvoet-dromers te inspireer.